A szezon kezdeti összesítés után Carter egészen a ranglista 29. helyéig esett vissza, így legfőbb célja az idényben az volt, hogy visszakerüljön a legjobb 16-ba. 2015 augusztusában megnyerte első kispontszerző versenyét, a Paul Hunter Classic-ot. A döntőben Shaun Murphy-t múlta felül 4-3 arányban. Az idény során rendre több selejtezőmérkőzést kellett játszania, mint a legjobb 16-on belülieknek, így bár legtöbbször eljutott a tornák fő szakaszába, de itt csak 1-2 fordulót ért meg. Legjobb eredménye két negyeddöntő volt a World Grand Prix-ről és a Players Championship nagydöntőjéről. A 2016-os világbajnokságon a selejtezőkből verekedte fel magát a legjobb 32 közé, ahol is nagy meglepetésre kiejtette a címvédő Stuart Binghamet. A legjobb 16 között azonban az elődöntőig jutó meglepetésember, Alan McManus búcsúztatta.&lt;br&gt;